 Mo ti gba kádàrá lórí bí Ọlọrun ṣe dá mi Ọpọ igba lo maa n gbe aworan ara rẹ sori ayelujara eyi ti awọn èrò púpọ máa n jẹ dòdò rẹ, ṣugbọn ti wọn maa n padà wá sá fun un ni kete ti wọn ba ti ri Folaṣade ni ojukoju pe akanda ẹda ni. O ṣalaye fun BBC Yorùbá lori idaamu ọkan rẹ lori bi awọn akẹgbẹ oun ṣe maa n yẹra fun oun nile iwe. Folaṣade Adeyẹmọ mẹnuba oriṣi àwọn ọrẹ lati ori ayelujara ti wọn nifẹ si oun lataari awọn fọto ti oun gbe sori erọ ayelujara ati bi wọn ṣe maa n padà sá fun oun ni kete ti awọn ba ti jọ pade lojukoju. Ni ikẹyin, o rọ gbogbo awọn akanda ẹda lati gba kadara ki wọn mojukuro lara ihuwasi awọn eeyan kan tí òye ko yé to nipa awọn akanda ẹda lawujọ. Bakan naa lo rọ awọn eeyan ki wọn dékun ìdẹyẹsí àwọn akanda ẹda ati pe ki wọn fopin si titabuku wọn lawujọ nitori ko wu àwọn naa lati ri bẹẹ. : Folaṣade Adeyẹmọ jẹ àkàndá ẹdá ti ojú rẹ fanimọra pupọ. 